Likumprojekts

**Grozījumi likumā "Par maternitātes un slimības apdrošināšanu"**

Izdarīt likumā "Par maternitātes un slimības apdrošināšanu" (Latvijas Republikas Saeimas un Ministru Kabineta Ziņotājs, 1996, 1., 4. nr.; 1998, 15. nr.; 2001, 1. nr.; 2002, 22. nr.; 2003, 2., 23. nr.; 2004, 5. nr.; 2005, 2. nr.; 2007, 24. nr.; 2009, 2., 15. nr.; Latvijas Vēstnesis, 2009, 200. nr.; 2010, 201. nr.; 2011, 99., 202. nr.; 2012, 192. nr.; 2013, 191., 228. nr.; 2014, 225. nr.; 2015, 56., 248. nr.; 2016, 241., 255.nr.; 2017, 231.nr.; 2019, 123.nr.) šādus grozījumus:

1. Papildināt 10.4 pantu ar sesto daļu šādā redakcijā:

“(6) Sociāli apdrošinātā persona – vecāku pabalsta saņēmēja, kura ir nodarbināta un neatrodas bērna kopšanas atvaļinājumā vai gūst ienākumus kā pašnodarbinātais (turpmāk arī – strādājošais), saglabā tiesības uz vecāku pabalstu, ja otra persona (otrs bērna vecāks, otrs adoptētājs, audžuģimenes loceklis, aizbildnis) neatrodas bērna kopšanas atvaļinājumā vai atvaļinājumā bez darba algas saglabāšanas vai nav zaudējusi ienākumus kā pašnodarbinātais. Ja otra persona atrodas bērna kopšanas atvaļinājumā vai atvaļinājumā bez darba algas saglabāšanas, vai kā pašnodarbinātais zaudējusi ienākumus, tad strādājošais vecāku pabalsta saņēmējs zaudē tiesības uz vecāku pabalstu.”.

2. 10.6 pantā:

izteikt trešo daļu šādā redakcijā:

„(3) Vecāku pabalstu par visu kalendāro mēnesi, kurā pabalsta saņēmējs ir sociāli apdrošināts kā darba ņēmējs vai pašnodarbinātais saskaņā ar likumu „Par valsts sociālo apdrošināšanu”, izmaksā 75 procentu apmērā no pabalsta, kas piešķirts saskaņā ar šā panta otro daļu.”.

1. Papildināt pārejas noteikumu ar 38. punktu šādā redakcijā:

“38. Šā likuma 10.4 panta sestā daļa stājas spēkā 2020. gada 1. jūlijā.”

Likums stājas spēkā 2020. gada 1. janvārī.

Iesniedzējs:

labklājības ministre Ramona Petraviča

Rucka 67021607

Sandra.Rucka@lm.gov.lv